
TIRGUS STATUSA NOTEIKŠANA TERITORIJAI
ZEMGALES PROSPEKTĀ 19A UN SPORTA IELĀ 2B, JELGAVĀ

Atklāti balsojot: PAR – 12 (M.Buškevics, M.Daģis, U.Dūmiņš, I.Konutis, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – 3 (M.Galkins, V.Kudrjavceva, A.Pagors),
Jelgavas valstspilsētas pašvaldībā saņemta SIA “JELGAVAS TIRGUS” 2026. gada 10. jūnija vēstule Nr. 1-11.1/29 ar lūgumu no 2026. gada 1. augusta piešķirt tirgus statusu teritorijai Zemgales prospektā 19A un Sporta ielā 2B, Jelgavā, un saskaņot Jelgavas Tirgus noteikumus, kā arī no 2026.gada 17.augusta anulēt tirgus statusu teritorijai Uzvaras un Ausekļa ielā, Jelgavā.
Saskaņā ar 2026. gada 22. maijā starp Jelgavas valstspilsētas pašvaldību, SIA “JELGAVAS TIRGUS” un pilnsabiedrību “JLa Developers” noslēgtajiem Apbūves tiesības pārjaunojuma līgumiem Nr. ADM/2-1.2.1/26/1 un Nr. ADM/2-1.2.1/26/2, pilnsabiedrībai “JLa Developers” teritorijā Zemgales prospektā 19A un Sporta ielā 2B, Jelgavā, piešķirta tiesība būvēt tirdzniecības paviljonu un ar to saistīto infrastruktūru, kas paredzēta tirgus izveidošanai, un stāvlaukumu tirgus funkciju nodrošināšanai.
[bookmark: _GoBack]Saskaņā ar 2016. gada 5. oktobrī starp SIA “Termināla tirgus” un SIA “JELGAVAS TIRGUS” noslēgto Nedzīvojamo telpu nomas līgumu un 2023 .gada 27. februārī starp SIA “Termināla tirgus”, SIA “JELGAVAS TIRGUS” un pilnsabiedrību “JLa Developers” noslēgto Pārjaunojuma līgumu Nr. 022023-03, pilnsabiedrība “JLa Developers” nodod SIA “JELGAVAS TIRGUS” nomā Jelgavas Tirgus teritoriju un ēku pēc tās nodošanas ekspluatācijā. PS “JLa Developers” ir veicis ēkas būvniecību, kā rezultātā  2025. gada 29. augustā  objekts - Tirgus paviljons, stāvlaukums Zemgales prospekts 19A, Sporta iela 2B, Jelgava (kadastra apzīmējums 0900 006 0172 003) pieņemts ekspluatācijā.
Atbilstoši Jelgavas valstspilsētas pašvaldības 2024. gada 23. maija saistošo noteikumu Nr. 24-20 “Kārtība, kādā tiek saskaņota un organizēta ielu tirdzniecība un tirgus statusa piešķiršana Jelgavas valstspilsētas pašvaldības administratīvajā teritorijā” 36. punktam SIA “JELGAVAS TIRGUS” iesniegusi tirgus statusa piešķiršanai nepieciešamos dokumentus: iesniegumu par tirgus statusa piešķiršanu, SIA “JELGAVAS TIRGUS” Tirgus izveides un darbības koncepciju 2026. - 2027. gadam, 2026. gada 3. jūnijā Jelgavas valstspilsētas pašvaldības iestādes “Centrālā pārvalde” Būvvaldē saskaņotu Jelgavas Tirgus Zemgales prospektā 19A, Jelgavā, tirdzniecības vietu (tirdzniecības vietas no automašīnām un vietu tirdzniecības teltīm) izvietojumu tirgus teritorijā un tirdzniecības vietas ēkā atbilstoši pievienotajām teritorijas un telpu plānu shēmām un Jelgavas Tirgus noteikumus.
Saskaņā ar Pašvaldību likuma 4.panta pirmās daļas 12. punktu, 10. panta pirmās daļas 21. punktu, Ministru kabineta 2010. gada 2. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 39. un 43. punktu, Jelgavas valstspilsētas pašvaldības 2024. gada 23. maija saistošo noteikumu Nr. 24-20 “Kārtība, kādā tiek saskaņota un organizēta ielu tirdzniecība un tirgus statusa piešķiršana Jelgavas valstspilsētas pašvaldības administratīvajā teritorijā” 37. punktu un pamatojoties uz SIA “JELGAVAS TIRGUS” 10. jūnija vēstuli Nr. 1-11.1/29,

JELGAVAS VALSTSPILSĒTAS PAŠVALDĪBAS DOME NOLEMJ:
1. No 2026. gada 1. augusta piešķirt tirgus statusu teritorijai 24 310 m2 kopplatībā, kurā ietilpst daļa no zemes vienības ar kadastra apzīmējumu 0900 006 0172 Zemgales prospektā 19A, Jelgavā, un zemes vienība ar kadastra apzīmējums 0900 006 0393 Sporta ielā 2B, Jelgavā, saskaņā ar plānu (1. pielikums).
2. Saskaņot Jelgavas Tirgus noteikumus (2. pielikums), izņemot tirgus noteikumu 3. pielikumu (“SIA “JELGAVAS TIRGUS” sniegto pakalpojumu izmantošanas cenrādis”) un 4. pielikumu (“Jelgavas Tirgus noteikumu pārkāpumu konstatēšanas un līgumsodu piemērošanas kārtība”), par kuru apstiprināšanu lēmumu pieņem SIA “JELGAVAS TIRGUS”.
3. Pilnvarot Jelgavas valstspilsētas pašvaldības izpilddirektoru saskaņot grozījumus Jelgavas Tirgus noteikumos.
4. Ar 2026. gada 17. augustu atzīt par spēku zaudējušiem Jelgavas domes 1997. gada 26. jūnija lēmumu Nr. 11/30 “Par tirgus statusa piešķiršanu tirdzniecības vietām Ausekļa ielā 4A, Ausekļa ielā 6 un Uzvaras ielā 56” un 1998. gada 10. decembra lēmuma Nr.26/22 “Par pašvaldības uzņēmumu “Jelgavas tirgus”” 4.punktu.

